Ծրագրային ընդհանուր բնութագիրն ու գործունեությունը

**Նախագահ Գայանե Բալասանյան**

**Հայաստան, 2023**

**Կազմակերպության պատմությունը**

ՁԵԶ ՀԱՄԱՐ» բարեգործական հասարակական կազմակերպությունը կյանքի դժվարին իրավիճակներում հայտնված անձանց (հաշմանդամություն ունեցող մարդիկ, տարեցներ, փախստականներ և այլն), սոցիալական, բուժվերականգնողական, կրթական կարիքների բավարարման, իրավունքների և շահերի պաշտպանության նպատակով ստեղծված կամավոր հասարակական միավորում է: Կազմակերպության գործունեության սկզբունքներն են օրինականությունը, խտրականության բացառումը, բարեխղճությունը, անդամության կամավորությունը, անդամների շահերի ընդհանրությունը, ինքնակառավարումը և հաշվետվողականությունը:

«Ձեզ համար» բարեգործական հասարակական կազմակերպությունը գործում է ՀՀ-ում դեռևս 2002 թվականից՝ համակողմանի օգնություն և աջակցություն ցուցաբերելու համար սոցիալապես անապահով, հատուկ կարիքներով, տարբեր տիպի հաշմանդամութուն ունեցող երեխաներին ու երիտասարդներին, տարեցներին և նրանց ընտանիքներին: 2010 թվականից իրականացրել են կրթական ծրագրեր հաշմանդամություն ունեցող երեխաների շահերի պաշտպանությամբ զբաղվող մասնագետների շրջանում /ուսուցիչներ, հատուկ մանկավարժներ, դասախոսներ և ուսանողներ և այլն/, ովքեր լուրջ բարեփոխումներ են մտցրել հատուկ կարիքներով երեխաների հետ աշխատանքի ոլորտում: Հետագայում ՀԿ-ն իր գործունեությունը ընդլայնել է՝ զարգացնելով վերապատրաստումների ծրագրերը և մատուցելով ուղղակի ծառայություններ հաշմադնամություն ունեցող երեխաներին և նրանց ընտանիքներին:

«Ձեզ համար» ԲՀԿ-ի ներքո 2015 թվականից գործում է Մասիս քաղաքի թիվ 5 մանկապարտեզի տարածքում գտնվող «Հույսի շողեր» համալիր զարգացման ցերեկային կենտրոնը, որը համարվում է կազմակերպության հիմնական և մեծ պահանջարկ ունեցող ծրագրերից մեկը: Զարգացման կենտրոնը իր գործունեությամբ միակն է մարզում (տրամադրելով համալիր ծառայություններ) և բազմամասնագիտական ծառայություններ է մատուցում Մասիս քաղաքի, հարակից գյուղերի և քաղաքների հաշմանդամություն ունեցող երեխաներին և նրանց ընտանիքներին, ինչպես նաև «Խարբերդի մասնագիտացված մանկատուն» ՊՈԱԿ-ի 15 շահառուի՝ հասարակության մեջ վերջինների ներառման, ինքնուրույն կյանքի անցնելու համար հմտությունների ուսուցանման նպատակով: 2020 թվականից կազմակերպության շահառուների ցանկը համալրել են Արցախի պատերզամից տուժած, տեղահանված Արարատի մարզում տեղակայված երեխաներ և նրանց ընտանիքները:

**«Ձեզ համար» ԲՀԿ-ի գործունեությունը ՀՀ-ում առկա սոցիալական խնդիրներին ընդառաջ**

Այսօր գրեթե ամբողջ աշխարհում, ինչպես նաև Հայաստանի Հանրապետությունում, նկատվում է հաշմանդամ անձանց թվի աճ, որոնց հիմնախնդիրների լուծումը պահանջում է համալիր սոցիալ-վերականգնողական միջոցառումների իրականացում: Ի Հավելումն, ՀՀ-ում վերջին տարիներին պետական մարմինների կողմից ձեռնարկվում են միջոցառումներ երեխայի՝ ընտանիքում ապրելու և մեծանալու իրավունքի իրացման համար՝ առանձնահատուկ կարևորելով հաշմանդամ երեխաների սոցիալական պաշտպանության և նրան ինստիտուցիոնալ խնամքի վերակազմակերպման հարցը: Հաշմանդամություն ունեցող երեխաների մուտքը մանկատուն կանխարգելելու, նրանց խնամքը, վերականգնումը, զարգացումը, ներառումը, կյանքի որակի բարձրացումն ապահովելու համար համայնքահեն ծառայությունների առկայությունը կարևոր նախապայման է: Ցավոք, ներկայումս ՀՀ-ում գործում են սակավ թվով համայնքային վերականգնողական ցերեկային կենտրոններ: Խնդիրն առավել մտահոգիչ է հատկապես մարզերի համար` մտավոր, ֆիզիկական, զուգակցված տեսողական և լսողական հաշմանդամություն ունեցող երեխաների ծառայությունների անհասանելիության պատճառով: Այս առումով Արարատի մարզի Մասիս քաղաքում տեղակայված «Հույսի Շողեր» կենտրոնը, կարելի է ասել, նշանակալի դեր ունի հաշմադնամություն ունեցող երեխաների և նրանց ընտանիքների ուժեղացման հարցում՝ լինելով միակ անվճար ծառայություններ մատուցող կազմակերպությունը ողջ մարզի համար:

Համաձայն կառավարության 2017-2021 թթ ռազմավարական ծրագրի՝ մինչև 2021 թվականը ՀՀ բոլոր մարզերի կրթական հաստատությունները պետք է ներառական ծրագրով աշխատեն, իսկ Արարատի մարզը, ըստ քայլերի հաջորդականության, վերջին մարզն է լինելու ներառական ծրագրի որդեգրման համար: Այդ նպատակով էլ «Ձեզ համար» կազմակերպության գործունեությունը մարզի համար նշանակալի դեր ունի նաև մասնագետների վերապատրաստումների, ծնողների և այլ շահագրգիռ կողմերի շրջանում ներառական ծրագրի իրազեկման, ծրագրի նախապատրաստական աշխատանքների կազմակերպման և իրականացման համար:

***Ծրագրերը***

1. ***Հաշմանդամություն ունեցող երեխաներին և ընտանիքներին ուղղված սոցիալ-հոգեբանական, ֆիզիոթերապևտիկ ծառայությունների տրամադրում համալիր զարգացման կենտրոնում***: Տարեկան մոտ 70-75 շահառու ստանում է ծառայություն, որոնցից մոտ 23-30 ունեն խորը և ծանր աստիճանի հաշմանդամություն՝ մտավոր՝ զուգակցված ֆիզիկական խնդիրներով, իսկ 35-40 շահառու ունի թեթև և միջին աստիճանի հաշմադնամություն: Օրական շահառուների թիվը հասնում է 30-ի:

**Բուժ-վերականգնողական ծառայություն**

**Մասնագիտական ուսուցում**

**Սոցիալ-հոգեբանական ծառայություն**

* Ֆիզիոթերապիա/կինեզոթերապիա
* Հիպոթերապիա
* Հիդրոթերապիա
* Արտթերապիա
* Լոգոպեդական աշխատանք
* Տեսողական խնդիրներով երեխաների ուսուցման դասասենյակի և կրթական միջավայրի հարմարեցում
* Խոհարարական հմտություններ
* Կավագործություն
* Սոցիալական խորհրդատվություն
* Հոգեբանական աջակցություն
* Երեխայի խնամքի պլանավորում
* Երաժշտաթերապիա
* Հատուկ մանկավարժի ծառայություններ
* Համայնքային շահագրգիռ կողմերի վերապատրասում
* Ծնողների ուսուցում և վերապատրաստում

Համալիր զարգացման կենտրոնը 3 տարի աշխատել է արտասահմանյան դրամաշնորհային ծրագրերով, ապա՝ կամավորության սկզբունքով կամ հատվածային ֆինանսավորմամբ: 2020թվականին ՀՀ Աշխատանքի և սոցիալական հարցերի նախարարության կողմից տրվել է դրամաշնորհ`100 շահառուի և նրանց ընտանիքներին ծառայություններ մատուցելու համար:

2. ***Կրթական ծրագրեր***: «Ձեզ համար» ՀԿ-ն իրականացնում է կրթական ծրագրեր դեռևս 2010թվականից: Կրթական ծրագրերը ֆինանսավորվել են ԱՄՆ Բոստոն քաղաքի «Պերկինս միջազգային դպրոցի» կողմից՝ նույն դպրոցի կրթական ծրագրով: Դրանք ներառում են

* Մարզային դպրոցների առարկայական ուսուցիչների և հատուկ մանկավարժների վերապտատրաստումներ (վերապատրաստումներ անց են կացվել բոլոր մարզերում)
* Վերապատրաստողների թիմի վերապատրաստումներ, ովքեր շարունակել են կրթական ծառայություններ մատուցել ներառական դպրոցների ուսուցիչներին և մասնագիտական կազմին
* Խ. Աբովյանի անվան պետական մանկավարժական համալսարանի «Հատուկ մանկավարժության» ֆակուլտետի ուսանողների դասընթացների վերանայում և «Պերկինս կույրերի դպրոցի» ծրագրի որդեգրում իրենց կրթական ծրագրի մեջ, ուսանողների վերապատրաստումներ
* Ուսումնական այցեր, փորձի փոխանակում արտասահմանյան գործընկերներ կազմակերպությունների հետ (օրինակ՝ ԱՄՆ-ի «Պերկինս միջազգային կույրերի դպրոց», Խորվաթիայի Զագրեբ քաղաքի «Մալի դոմ», ՌԴ-ի «Ս. Պասադ մասնագիտացված մանկատուն», Ցյուրիխի համալսարանական կլինիկայի «Աֆոլտեն վերականգնողական կենտրոն» և այլն: )
* ԱՄՆ Բոստոնի «Պերկիս կույրերի դպրոցում» 3 մասնագետների կողմից իննամսյա կրթական ծրագրին մասնակցություն
* Վերապատրաստումներ 80ժամ տևողությամբ՝ ներառական դպրոցների ուսուցիչների և մասնագետների, ինչպես նաև մարզերում աջակցության կենտրոնների մասնագետների հետ դեռևս 2017 թվականից սկսած՝ տարին 2-3 անգամ:

Այսպիսով, կրթական ծրագրերին մասնակցել են ներառական դպրոցների ուսուցիչներ, աջակցության կենտրոնների մասնագետներ, մասնագիտացված մանկատների մասնագետներ, ցերեկային կենտրոնների մասնագետներ, Խ. Աբովյանի անվան պետական մանկավարժական համալսարանի «Հատուկ մանկավարժության» ֆակուլտետի դասախոսներ, ուսանողներ:

* Բացի վերապատրաստումներից, անց են կացվել մենթորություն, քոուչինգ, խորհրդատվություն պրակտիկ մասնագետների հետ, ովքեր վերապատրաստումներ են անցել նշված ծրագրերով:
* Ծրագրի բաղակցուցիչ մասերից է նաև հետազոտությունների իրականացումը, հաշվետվությունների կազմումը, որը վերաբերում է ՀՀ-ում հաշմանդամություն ունեցող երեխաների շահերի պաշտպանությանն ու խնդիրներին:

ՀԿ-ն աջակցել է նաև դպրոցներին և աջակցության կենտրոններին ադապտիվ տեխնիկայով, գույքով, խաղալիքներով, զարգացման խաղերով, կրթական նյութերով, գրենական պիտույքներով, բրայլյան տպիչներով և այլն:

3. ***2020 թվականի պատերազմի ընթացքում և հետո առաջացած սոցիալական ճգնաժամի մեղմացմանն ուղղված գործողություններ*:** Կազմակերպությունը 2020 թվականի հոկտեմբեր ամսից սկսած աշխատել է ոչ միայն հաշմանդամություն ունեցող երեխաների և նրանց ընտանիքների, այլև 114 Արցախից տեղահանված երեխաների (նրանցից 3-ն ունեն հաշմանդամություն) և նրանց ընտանիքների հետ:

Արցախից տեղահանված ընտանքիները ստացել են սոցիալ-հոգեբանական աջակցություն, կատարվել են տնայցեր և բազմակողմանի կարիքների գնահատում, ուղղորդվել են համապատասխան կառույցներ սոցիալական աջակցություն ստանալու, ստացել են նաև բնաիրային (հագուստ, կոշիկ, գրենական պիտույքներ, դիմակներ, բժշկական սարքավորումներ, դեղորայք) և նյութական աջակցություն, բացի սոցիալ-հոգեբանական, վերականգնողական և խորհրդատվական ծառայություններից: Դրանք ֆինանասավորվել են հիմնականում տարբեր աղյուրներից՝ արտասահմանյան անհատ բարերարներից և կազմակերպություններից, սփյուռքահայերից:

Երեխաների հետ կատարվել են արթերապիայի, հոգեբանական, երաժշտաթերապիայի աշխատանքներ, դասապատրաստումներ, ակտիվ համագործակցություն է ծավալվել համայնքի դպրոցների հետ՝ վերջինների կրթությունը շարունակելու համար:

1. ***Արցախյան պատերազմից տուժած զինվորներին սոցիալ-վերակագնողական ծառայությունների տրամադրում***: Համալիր սոցիալ-հոգեբանական, ֆիզիոթերապևտիկ ծառայություններ են մատուցվել նաև 2 զինվորականների, ովքեր վնասվածք են ստացել պատերազմի ժամանակ:
2. ***«Մանկավարժահոգեբանական աջակցության ծառայություններ և կրթության առանձնահատուկ պայմանների կարիք ունեցող երեխաաների կրթության կազմակերպմանն օժանդակող միջոցառումներ» ծրագրի իրականացում /Այսուհետ՝ Տարածքային Մանկավարժահոգեբանական Աջակցության Կենտրոն/*** *«Ձեզ համար» ԲՀԿ մասնակցելով ՀՀ ԿԳՄՍՆ 2021-2023թթ. դրամաշնորհային մրցույթին՝ 2021-2023թթ. ՀՀ Արարատի մարզում իրականացնում է մանկավարժահոգեբանական աջակցության ծառայություններ մարզի* ***112 հանրակրթական*** *և* ***84 նախադպրոցական ուսումնական հաստատություններում:***

***Իրականացվող միջոցառումներ***

***ա/ Գնահատում:*** *Երեխայի որևէ ֆունկցիայի խանգարման հավանականության դեպքում ծնողի կամ դպրոցի տնօրենի դիմումի համաձայն տարածքային կենտրոնն իրականացնում է տարածքային մակարդակի գնահատում: Երեխայի կրթության առանձնահատուկ պայմանների կարիքի գնահատումն իրականացվում է մանկավարժահոգեբանական գնահատման չափանիշներին համապատասխան:* *Երեխայի կրթական կարիքները գնահատելու համար դպրոցին տրամադրվում է նաև համապատասխան աջակցություն, գործիքակազմ: ՏՄԱԿ-ի թիմը մասնակցում է երեխայի կարիքների հիման վրա մշակվող ԱՈՒՊ/ԱՈՒԶՊ-ի մշակման,կազման գործընթացին:*

***բ/***  ***Խորհրդատվություն:*** *Խորհրդատվության նպատակն է ընտանիքին երեխայի կրթական գործընթացին մասնակից դարձնել, աջակցել երեխային ուսումնական գործընթացում, համագործակցել հանրակրթական և նախադպրոցական ուսումնական հաստատությունների մանկավարժահոգեբանական խմբի անդամների և ուսուցիչների,դասիարակների հետ` ապահովելով ծնողի, մասնագետների և ուսուցիչների,դասիարակների միջև մշտական կապ՝ փոխադարձ այցելությունների, հեռահաղորդակցության, առցանց խորհրդատվության տեսքով: Խորհրդատվությունը ուղղված է ծնողավարման հմտությունների զարգացմանը, երեխայի զարգացման առանձնահատկություններին և ծնող-երեխա հաղորդակցման, շփման առողջ ձևերին: Խորհրդատվությունն անց է կացվում անհատական և խմբային աշխատանքի մեթոդներով:* *Որպես թիմի անդամ նախաձեռնվում են թիմային հանդիպումներ մասնագիտական քննարկումների և դեպքերի վերլուծության նպատակով, ԿԱՊԿՈՒ սովորողների/երեխաների ծնողներին,մանկավարժներին և այլ շահագրգիռ անձանց տրամադրվում է հ/պ տեղեկատվություն:*

***գ/***  ***Վերապատրաստումներ:*** *Ուսումնական հաստատությունների վարչական կազմի,մանկավարժների, մասնագետների,ծնողների հետ իրականացվում են վերապատրաստումներ,որոնք նպաստում են ԿԱՊԿՈՒ երեխաների ուսումառության առանձնահատկությունների վերաբերյալ իրազեկվածության մակարդակի բարձրացմանը,մանկավարժահոգեբանական աջակցության էլ ավելի արդյունավետ կազմակերպմանը,* *երեխայի համապարփակ կարիքների գնահատմանը, երեխայի ներառմանն ուղղված տեխնիկաների ուսուցանմանը, մեթոդների, մոդելների ուսումնասիրությանն ու պրակտիկ վարժանքներին, նաև այլ թեմաներով, որոնց կարիքը աշխատանքի ընթացքում կզգացվի: Մասնակկիցները հնարավորություն կունենան ուսումնասիրելու նաև միջազգային լավագույն փորձը (այլ կրթական ծրագրերի շրջանակներում), քանի որ «Ձեզ համար» ԲՀԿ-ն իրականացնում է վերապատրաստման ծրագրեր, ունի տեղի և արտասահմանյան գործընկերներ, նաև մասնագիտական գիտելիքների զարգացման համար կայուն և բազմամյա փորձառություն:*

***դ/ Աջակցություն:*** *ՏՄԱԿ-ի անձնակազմը իրականացնում է սովորողների կրթության առաջընթացի և մասնակցության դիտարկում, առաջադիմությանը նպաստող կամ խոչընդոտող գործոնների բացահայտում: ՏՄԱԿ-ի մասնագետները ԿԱՊԿՈՒ սովորողներին տրամադրում են բազմամասնագիտական աջակցություն` ըստ կարիքի:*

***ե/ Մշտադիտարկումներ:*** *ՏՄԱԿ-ի թիմը մշտադիտարկումեր է իրականացնում առաջին մակարդակի ԿԱՊԿՈՒ գնահատման գործընթացի նկատմամբ, մշտադիտարկում է ԿԱՊԿՈՒ սովորողների ուսումնական գործընթացին ներգրավվածությունն ու մասնակցությունը, ԱՈՒՊ/ԱՈՒԶՊ-ով իրականցվող աշխատանքները և այլն:*

**ՌԵՍՈՒՐՍՆԵՐԸ**

«Հույսի շողեր» համալիր զարգացման կենտրոնը զբաղեցնում է 500 ք/մ տարածք,Արարատի մարզի ք.Մասիս Հերացու փ. 5ա հասեում**:/Տարածքը տրամադրված է անհատույց՝ հաշվի առնելով,որ կազմակերկությունը օգուտ չհետապնդող ոչ առևտրային կազմակերպություն է/**: Այն ամբողջովին վերանորոգված է` տանիքից մինչև ֆիզիկական հարմարեցված միջավայր՝ հաշմանդամություն ունեցող երեխաներին բազմամասնագիտական ծառայությունների տրամադրման նպատակով: Շենքում կա վերելակ` հարմարեցված՝ միջազգային չափորոշիչներին համապատասխան:

Առաջին և երկրորդ հարկում միասին կա 4 սանհանգույց և լոգարան: Առկա է խոհանոց՝ կահույքով, անհրաժեշտ սպասքով: Կենտրոնի հիմնական աշխատասենյակենրը 6-ն են՝ մասնագետների սենյակներ, այդ թվում՝ ֆիզիոթերապիստի սենյակ և դահլիճ, որը կիրառվում է նաև կինեզոթերապիայի նպատակով՝ ելնելով սարքավորումների մեծ ծավալներից և մեծ պահանջարկից: Ֆիզիոթերապիայի համար բացի մարզասարքերից կան նաև քայլակներ, սայլակներ, զուգարանակոնքեր, շարժական զուգարաններ:

Կենտրոնում անց է կացվում հիդրոթերապիա, որի համար առկա է լոգարան՝ համապատասխան մեծ լոգախցիկով: Կան նաև երաժշտական գործիքներ՝ երաժշտաթերապիայի նպատակով, արթերապիայի, էրգորթերապիայի համար սարքեր և սարքավորումներ: Հարմարեցված 2 մեքենաները հնարավորություն են տալիս ոչ միայն տնայցեր կատարելու, այլև ծառայություն ստանալու նպատակով անհրաժեշտության դեպքում տեղաշարժման դժվարություն ունեցող շահառուներին տեղափոխելու համար:

«Ձեզ համար» ԲՀԿ-ն ակտիվ համագործակցում է Խարբերդի մասնագիտացված մանկատան հետ, որի շրջանակներում երեխաները հնարավորություն են ունեն ստանալու հիպոթերապիայի ծառայություններ՝ մանկատան տարածքում:

Կենտրոնի աշխատակիցները վերապատրաստումներ անցած, համապատասխան կրթություն ունեցող, երկարամյա աշխատանքային փորձով ակտիվ մասնագետներ են, ինչը կարևոր նախապայման է որակյալ ծառայությունների մատուցման համար: Կոմպետենտ մասնագետների ընտրությունը և նրանց շարունակական կրթության, մասնագիտական կարողությունների և հմտությունների զարգացման ապահովումը որդեգրված սկզբունք է կազմակերպության համար:

Կենտրոնն ունի հավաստագրեր` ՀՀ Առողջապահության նախարարության և ՀՀ Աշխատանքի և սոցիալական հարցրերի նախարարության կողմից տրամադրված` երեխաներին առողջապահական և սոցիալ-հոգեբանական ծառայություններ մատուցելու թույլտվությամբ: